For en Karuk-person
er Mount Shasta endemålet for vores bønner.
Vi ser ikke op, når vi beder. Vi kigger mod Mount Shasta.
Vi har steder i landskabet,
som ikke er vores.
Toppen af Mount Shasta, højere oppe på bjerget,
det er der, åndefolket bor.
Mange af de indfødtes beretninger
beskriver Mount Shasta som et skabt tempel eller en kirke.
Og ligesom nogle dele af kirker og templer er forbudte,
sådan har de det med trægrænsen.
De indfødte siger, at hvis man bygger noget heroppe,
vil bjerget ødelægge det.
I 1959 lejede bygherrer jord i Shasta Trinity-nationalskoven
for at bygge Ski Bowl,
det største skisportssted i USA,
på toppen af Mount Shasta.
Vi ser det som et helligt bjerg,
og at bygge et skisportssted var en overtrædelse.
I 1971 brød skihytten i brand og brændte ned til grunden.
Og så tog en stor lavine stoleliften på Mount Shasta.
Folk tror, de er klogere end naturen.
Trist nyt for dem.
De vinder aldrig.
Hele bjerget rummer mysterier, som mennesker aldrig vil forstå.
MÆRKELIGE FILER FØRER TIL FLERE SPØRGSMÅL END SVAR
I det nordlige Californien
tårner Mount Shasta sig over 4.200 meter op over havet.
Dets mysterier rækker langt ud over ødelæggelsen af skihytten.
I tusindvis af år har Mount Shasta været et åndeligt nervecenter.
Søgere hævder at blive kaldt til bjerget af en større kraft.
Er det et tilfælde?
Eller kan bjerget have en kraft, der overgår vores forstand?
MULIGHEDER - HVAD ER MT. SHASTAS KRAFT?
I tusindvis af år levede indfødte folk i disse landskaber.
Karuk-navnet for Mount Shasta, vi kalder det Úytaahkoo, "Hvidt bjerg."
Karuk-stammens praksis opstod her.
Ifølge vores oprindelseshistorier
vandrede kun åndefolket på Jorden i begyndelsen.
Og de siger, at da den store forvandling skete,
blev nogle af de åndefolk forvandlet til dyr, sten, træer, vand
og alt det, der findes i den naturlige verden.
Og nogle åndefolk blev forvandlet til mennesker.
Det er vigtigt, at folk udvikler
et forhold til bjerget og åndefolkene.
Vi ser ikke mennesker og natur som adskilte ting.
Det er et gensidigt forhold.
Den nordlige del af Californien er meget tyndt befolket.
Det er kilometervis af åbent land og landbrugsjord.
Og midt i det har vi Mount Shasta.
Og ved foden af Mount Shasta ligger byen Mount Shasta.
Den er ikke som de andre samfund.
Så mange forskellige slags mennesker lever sammen
i et ret lille samfund med omkring 3.600 mennesker.
Folk kommer fra hele verden for at bestige Mount Shasta,
og det er et af landets bedste steder at dyrke udendørsaktiviteter.
Men omkring halvdelen af dem, som kom til bjerget,
kom som åndelige turister.
Trods den lille befolkning
tiltrækker Mount Shasta over 25.000 turister om året.
Og mange bruger sociale medier til at dele byens unikke åndelighed.
Kom til verdens største stjerneport i Mount Shasta.
Jeg fandt dette smukke træ. Det viser sig, at træet er en portal.
Kaster lys ned i vores hjerte.
Mount Shasta er en utrolig eklektisk smeltedigel
med åndelighed fra hele verden.
Nogle omtaler det som et new age-mekka.
Alle blev tiltrukket af noget.
Jeg har boet her i over 20 år nu.
Jeg hørte om Mount Shasta, da jeg boede i Utah som teenager.
Der var historier om folk, som så væsner
og åndelige genfærd, når de vandrede på bjerget,
og historier om en fortabt civilisation. Det fascinerede mig.
Mount Shasta er en svingdør til det paranormale.
Alt åndeligt kan komme igennem.
I ødemarken omkring Mount Shasta
er der tusindvis af grotter og tunneler i alle retninger.
Plutos grotte er den, som ligger tættest på bjerget.
Når man går derind, kan det føles nedtrykkende.
Som om man bliver overvåget.
Man ser noget i øjenkrogen
og fornemmer, at nogen bevæger sig.
Mange beskriver, at de ser ting gå ind i vægge,
som om der er en dør, og så forsvinder de.
Folk har altid talt om et åndeligt rige,
hvor porten er Mount Shasta.
Plutos grotte siges at rumme en døråbning,
der fører ind til den fortabte civilisation, Lemuria.
STILLEHAVET
Den forsvundne civilisation Lemuria er en af bjergets ældste legender.
Men mange mener, at Lemuria ikke er en myte.
Hvilke mysterier skjuler bjergets grotter?
ER EN UNDERJORDISK CIVILISATION KILDEN TIL MT. SHASTAS KRAFT?
Mange tror, der er en fysisk civilisation,
en gigantisk by under Mount Shasta.
Det er et ekstraordinært koncept.
Ifølge legenden
var Lemuria et gammelt kontinent befolket af en avanceret race af væsener.
Men Lemuria blev ødelagt.
Nogle siger, at en krig brød ud.
Andre siger, at kontinentet sank til havbunden.
Uanset årsagen blev lemurierne tvunget til at flygte.
Mange tror, de tog til Mount Shasta,
hvor de byggede et nyt hjem skjult dybt inde i bjerget.
Jeg har ledt efter sandheden så længe.
Jeg er født og opvokset som mormon,
og jeg troede på deres sandhed i de første 19 år af mit liv.
I denne søgning stødte jeg på Lemuria.
Lemuria ligner Jorden,
men er lidt mere storslået.
Der er smukt. Vandfaldene er lyserøde og grønne.
Kærligheden er så tyk, at man kan skære den med en kniv.
Der er ingen negativitet.
Populære beskrivelser af lemurierne er,
at de er højere end almindelige mennesker.
De er hvide, blåøjede, blonde, nordiske væsener.
Nogle siger, at da lemurierne gik under jorden,
kaldte de deres by Telos.
Og mange troende bruger nu navnene i flæng.
Der er uenighed om, hvor indgangene til Lemuria eller Telos er.
Nogle folk leder efter fysiske indgange.
De rygtes at være overalt,
og man kan nok finde folk, som vil tage imod penge
og hævde, at de kan føre én til indgangen.
Men ofte er det en ikke-fysisk indgang.
Vi opfordres til at meditere og arbejde med os selv for at blive inviteret.
Det lyder som new age-pjat,
men det støder mig ikke.
De indfødte har også historier om små mennesker
og store mennesker på bjerget.
De kom ikke gennem en portal.
Det er en anden menneskeart, som vi er i familie med.
At have et forhold til de åndefolk, der findes på bjerget,
er naturligt for mennesker.
Jeg har haft meditationsoplevelser, hvor jeg blev budt velkommen i Telos.
Og det, jeg oplevede, var
at gå gennem bjerget ind i byens sfære.
Der var forskellige væsener, der var høje og lave.
Det var en stor oplevelse
og en åndelig rejse for mig.
Telosianere er avancerede versioner af os selv,
som giver os mulighed for at lære, hvis vi er åbne over for det.
Gennem meditation tager jeg folk ind i byen i Jorden, Telos.
Jeg tog en kvinde med ind i Telos.
Efter nogle minutter begyndte hun at hulke. Tårer strømmede.
Hun sagde: "Jeg har aldrig følt sådan en slags kærlighed,
og jeg har ledt hele mit liv."
Hvordan kommer man til Telos? Man skal være åben og ukritisk
og være i en accepterende sindstilstand.
Så ser man måske Telos.
Som videnskabsmand synes jeg, at det er latterligt.
Telos er ikke et rigtigt sted. Nej.
Folk ser Telos, fordi de vil se Telos.
Eller for at blive accepteret af en gruppe.
Men fjollede historier kan stadig få åndelige konsekvenser.
At blive inviteret ind i det åndelige paradis på Mount Shasta
var et stærkt salgsargument for det åndelige fællesskab.
Men Lemuria opstod faktisk
som en zoologisk idé.
En mand ved navn Philip Sclater forsøgte at finde ud af,
hvorfor forstenede lemurer i Madagaskar og Indien lignede hinanden.
Så han postulerede, at der var en nedsunket landbro
eller noget, lemurier kunne migrere over fra sted til sted.
Og jeg tror, han lavede sjov, da han kaldte det Lemuria.
Mange holdt fast i tanken om et nedsunket kontinent,
for den slags sætter gang i fantasien.
En række okkultister og mystikere tog den videnskabelige idé om Lemuria
og begyndte at introducere deres egne åndelige og metafysiske idéer.
Når historier fortælles over tid,
begynder folk at pynte på dem.
Det begyndte som lemurier, der krydsede en bro i Det Indiske Ocean,
og blev til en nedsunket civilisation i Stillehavet,
hvis indbyggere flygtede til Mount Shasta.
Efterhånden, som det fortsatte,
blev det mere og mere en mystisk orden,
der levede inde i bjerget.
Og hvis man var på den rette frekvens og vidste, hvor man skulle kigge,
hvis man selv var udviklet nok, åndeligt,
kunne man blive inviteret ind.
Gid, der var en gammel civilisation.
Det ville være interessant, men jeg er meget skeptisk.
Meget skeptisk.
Hvis man udhuler så meget af bjerget,
vil det begynde at synke.
Det er umuligt rent geologisk.
Alt det her krydser science fiction konstant.
Hvis telosianere virkelig eksisterer inde i Mount Shasta,
rejser det spørgsmålet: Hvordan kom de derind?
Nogle troende siger, at bjerget ikke kun er Telos' hjem,
men en portal til stjernerne.
HAR MT. SHASTAS KRAFT UDENJORDISKE RØDDER?
Jeg tror, at telosianere er det, vi betragter som rumvæsner.
Mount Shasta er et epicenter for intergalaktiske rejser og kommunikation.
Det er som en intergalaktisk lufthavn.
Ufo-observationer på Mount Shasta er meget almindelige.
Det er næsten usædvanligt ikke at se aktivitet.
En aften i 1992
besluttede en ven og jeg at køre op
og se på stjerner på østsiden af bjerget.
Så vi sad bag i min pickup,
og vi kiggede på himlen,
og der var en konfiguration med tre stjerner,
som dannede en trekant.
Det er portalen.
Det er en genvej gennem hyperrummet.
Pludselig blinkede stjernerne,
og i midten af dem, lignede det...
Hvis du ryster en sodavandsflaske og tager låget af,
så udløses en masse energi.
En ufo kom ud af den.
Og den stoppede op, mens den blev synlig.
Den drejede til højre og fløj lige ind i bjergsiden.
Der er en dør på bjergsiden,
men den var godt skjult.
Hvis man så på den,
så der ud til kun at være klippe.
Et andet skib kom ud 15 minutter senere
og lavede det samme mønster.
Vi kiggede på det i tre timer.
Ni fartøjer kom ud og fløj ind i bjergsiden.
Jeg var målløs.
Jeg tror, at nogen udefra kommer for at observere
og følge med i, hvordan vi modnes.
For at forhindre os i at ødelægge os selv
og måske også andre civilisationer.
Jeg tror, at ufoer og rumvæsner
er en avanceret virkelighed, som vi kunne være i.
Der er et formål med at se dem,
og det er bevidstheden om, at vi ikke er det eneste liv, der er her.
Så når man ser dem,
i stedet for at føle frygt og være bange,
kan man erkende, at vi ikke er alene.
Mount Shasta er et af de klassiske ufo-bjerge
på grund af linseformede skyer.
Det er et af de bedste steder at se en linseformet sky.
Hvis du har et bjerg,
og der er fugtig luft, som får nok kraft,
bliver den løftet op og over Mount Shasta.
Og så snart den stiger, udvider luften sig og afkøles.
Pludselig dukker en sky op, og når den kommer ned på den anden side,
komprimeres den, og skyen forsvinder straks.
Så man ser en konstant skabende og forsvindende luftstrøm.
Men mange tror, at der er telosiske rumfartøjer
gemt i linseformede skyer.
Ting som ufoer, rumvæsenkontakt,
millioner af mennesker, der bor under bjerget.
Alle de idéer er svære at tro på.
Man ligger under for folks fantasi.
Hvis en fremmed art ville skjule sig ved hjælp af en sky,
ville den nok ikke bruge en sky, som er formet som det, de vil skjule.
Jeg er ikke helt skeptisk over for den slags.
Jeg tror ikke, at det er udelukket.
Næsten alle kan komme herop og få en oplevelse
ud over det sædvanlige.
Og for det meste synes jeg, at det er positivt og sundt.
Men nogle gange kan det blive ført til et mørkt sted.
Og folk kan blive forskruede.
Mens mange finder oplysning på Mount Shasta,
kan man ikke benægte den foruroligende fortid.
Hvorfor drages mørke kræfter mod bjerget?
BRUGER FOLK BJERGET TIL AT UDNYTTE ANDRE?
Der er tonsvis af kulter,
som sporer deres oprindelse til bjerget.
Det støder mig, når folk tydeligvis udnytter andre.
Man kan se, hvem der vil være kultleder,
og vi har haft mange her i Mount Shasta.
Inklusive Amy Carlson, den berømte leder af Love Has Won.
Amy Carlson blev berygtet,
da hendes ekstreme idéer og usædvanlige død
blev dækket i nyheder og på sociale medier.
Lederen af en kult blev fundet død og mumificeret i en sovepose.
Liget blev fundet i husets baglokale, fuldt påklædt,
pyntet med julelys og glittermakeup omkring øjnene.
Carlson mente, at hun havde levet hundredvis af gange
og på et tidspunkt var Marilyn Monroe, Kleopatra og Jeanne d'Arc.
Som leder af Love Has Won
delte Amy Carlson stolt sin bizarre overbevisning og adfærd
på tv og sociale medier.
Vær hilset, kærlighedsvæsener.
Det er Moder Gud.
Skabelsens Moder, Moder Gaia, Moder Jord.
Vi fik endelig regn på Mount Shasta.
Er I klar over, at hun siger, at hun faktisk er Jesus?
- Ja. - Ja.
Ja, hun har dokumentation.
Jeg befalede alle mine atomer at komme hjem og tilbage i lyset.
Cabal, forbi!
Åndelig ego-luder, færdig!
Jeg læste om det i avisen.
En chokerende, sær historie.
Og så læste jeg videre og indså, at hun havde boet 16 km væk fra mig.
Først er det lidt overraskende.
Ti sekunder senere siger man: "Ja, det giver mening."
Love Has Wons forbindelse til Mount Shasta
gik langt ud over at bo i byen Dunsmuir.
Carlson hævdede også at være dronningen af Lemuria.
De handlede med mange new age-ting.
De talte om Lemuria og alt det, man ser heroppe,
og de idéer kan hurtigt blive til noget virkelig mørkt.
I årtier har Mount Shasta dannet grundlaget for mange kulter.
En kvinde, som blev kaldt søster Thedra,
hævdede, at hun siden 1950'erne havde haft daglig kontakt med rumvæsner.
Hendes idéer nåede Mount Shasta fra Chicago, hvor hun boede.
Og hun profeterede,
at et rumskib ville samle dem op og fjerne dem fra planeten,
før der skete en stor katastrofe med jordskælv og rædsel.
De opgav ejendele, sagde deres job op og tog med hende på det aftalte tidspunkt.
To sociologer infiltrerede hendes gruppe i Chicago
og spurgte, hvad der ville ske med hendes tilhængere,
hvis begivenheden ikke fandt sted.
Og ganske rigtigt troede de alle,
at deres kærlighed havde forhindret katastrofen.
Så de troede endnu mere på søster Thedra og rumvæsenerne.
Og sociologerne opfandt udtrykket "kognitiv dissonans."
Man er så involveret i det, man tror på,
at man ikke ser beviset på, at det ikke er der.
Søster Thedra flyttede til Mount Shasta.
Hun havde en stor gruppe tilhængere,
nogle veluddannede folk.
Men selv intelligente mennesker vil ikke se beviser.
Meget få mennesker har redskaber til at vurdere sandheden.
DE VIL HAVE, AT DU ADLYDER
HARLINGEN POLITI
Kultledere bliver besat af magt og kontrol over folk,
og de opfinder åndelige konstruktioner
for at kontrollere deres adfærd, og hvad de gør og tænker.
En anden måde, det bruges på, er ved kontrol af historier om fortiden.
Man kan finde på en historie
for at retfærdiggøre sin ret til et sted, som ikke tilhører en.
Indfødte amerikanere har været her i umindelige tider.
Mount Shasta er i virkeligheden et indiansk helligt bjerg.
Idéen om et åndeligt rige, der findes inde i bjerget
kommer fra indiansk kosmologi og historie.
Når man kommer til et sted som Mount Shasta
og hævder, at lemurierne eller telosianerne
har været her i en million år,
så er det en slags historietyveri.
Det skader de oprindelige folk
og deres historie og forbindelse til bjerget.
De tidligste ritualer, der blev udført i denne grotte, var indianske.
De lavede ceremonielle åndelige øvelser her,
og da bosætterne slog sig ned i området,
blev alle grotterne overtaget af hemmelige selskaber,
der praktiserede okkulte ritualer i frimurertraditionen.
Det her er noget af det, der indførte mørke dette sted.
Det blev gjort af det hemmelige selskab "De Røde Mænds Forbedrede Orden".
De kom ned i grotten
og klædte sig ud som de oprindelige folk
og hånede deres kultur og ritualer.
Det var en måde at dehumanisere dem på.
Folk er kommet her og har gjort fordærvede ting.
Mennesker har nogle sære koncepter,
som de tror gør deres tid på Jorden bedre.
De oprindelige folk har bevaret deres kultur i årtusinder.
Som mennesker er vi alle i familie.
Vi har alle et ansvar over for hinanden.
De legender, der omgiver Mount Shasta, vil måske altid være indhyllet i mystik.
Når så mange hævder, at de har den samme oplevelse, er det så ægte?
Eller er det opdigtet kollektiv fantasi?
Uanset svaret sker der noget ekstraordinært ved Mount Shasta.
Jeg tror bestemt, der foregår noget paranormalt og spirituelt her.
Det ser bare ud til at tage form af det, man har i tankerne.
Det kan være noget godartet,
eller det kan være skadeligt for folk.
Der er ingen erstatning for at komme her selv
og høre folk sige, at de hører stemmer i hovedet,
og se dem i øjnene og tænke: "Personen lyver ikke for mig."
Myter udvider sig og fortsætter og er ikke forsvundet,
fordi der er noget ved skønheden
og stedets naturlighed,
som giver folk usædvanlige oplevelser.
Fortællingerne er falske.
Men de har et gran af en slags eksperimental sandhed.
Man må spørge sin intuition, hvad man tror på.
Man skal være åben.
Kom til bjerget og oplev det selv.
Kom til bjerget og åbn dig selv for de mange muligheder, der findes.
Det er et mysterium,
og vi ved ikke alt om, hvad der foregår omkring os.
Jeg bruger ikke min tid på at forstå ting, som bare er.
Nogle af de ting skal vi ikke forstå.
Tekster af: Mila Tempels